6 Le rona re ka bodiwa potso eo fa re ya go bolelela ba bangwe ka molaetsa wa Baebele: “Ke eng seo se se mo seatleng sa gago?” Gantsi, re tla bo re tshwere Baebele re letetse fela go e dirisa. Le fa bangwe ba ka tswa ba leba Baebele e le buka fela, Jehofa o bua le rona ka Lefoko la gagwe le le kwadilweng le le tlhotlheleditsweng. (2 Pet. 1:21) Lefoko la Modimo le na le ditsholofetso tsa Modimo tse di ka ga dilo tse di tla diregang mo pusong ya Bogosi jwa gagwe. Ke ka moo moaposetoloi Paulo a neng a ka re: “Lefoko la Modimo le a tshela e bile le naya maatla.” (Bala Bahebera 4:12.) Ka metlha Jehofa o dira gore ditsholofetso tsotlhe tsa gagwe di nne di diragadiwa. (Isa. 46:10; 55:11) Fa motho a setse a lemoga seno ka Lefoko la ga Jehofa, se a se balang mo Baebeleng se ka nna le tlhotlheletso e kgolo mo botshelong jwa gagwe.